Mafia-agtige styl oorlog verklaar teen joernaliste! - Protea Media
Land Reform: Former Liptons Tea Plantation Collapses!
Home > National News > Mafia-agtige styl oorlog verklaar teen joernaliste!
Mafia-agtige styl oorlog verklaar teen joernaliste!
July 4, 2017 July 4, 2017 Protea Media
Lede van Black First Land First dreig die redakteur van die Business Day koerant, Tim Cohen, omdat hy probeer het om ‘n foto van hulle te neem.
Foto deur: LEFEDI RADEBE
Die Vryheidsfront Plus veroordeel die viktimisering van joernaliste ten sterkste en steun die Suid-Afrikaanse Nasionale Redakteursforum (Sanef) in hul aksie teen Black First Land First (BLF) wat die joernaliste afdreig, sê adv. Anton Alberts, die VF Plus se parlementêre woordvoerder oor kommunikasie.
BLF het in ‘n onlangse verklaring gesê hulle gaan joernaliste ‘teiken’ wat “rassisme, laster, fopnuus en die beskerming van wit korrupsie onder die dekmantel van joernalistiek” versprei.
Die joernaliste wat genoem word, is Peter Bruce, hoofredakteur van Business Day, Sam Sole van ama-Bhungane, Adriaan Basson, redakteur van News24, Stephen Grootes, politieke joernalis van EWN, Max du Preez, politieke joernalis en kommentator, Barry Bateman, joernalis van EWN en Alec Hogg, ‘n sakejoernalis.
Adv. Alberts sê dit is uiters kommerwekkend dat joernaliste nou geteiken word aangesien hulle met die oopvlekking van staatskorrupsie as ‘n belangrike skild staan tussen die burgers van Suid-Afrika en totale staatskaping met die gepaardgaande stroping van die fiskus.
“Dit is duidelik dat duister magte gelei deur die Guptas en pres. Jacob Zuma nou in ‘n desperate Mafia-agtige styl oorlog verklaar het teen diegene wat hul dade oopvlek.
“Die oorlog teen die gewone landsburgers het nou oorgegaan na die vlak van persoonlike aanvalle en leed. Die afsterwe van die joernalis Suna Venter en die skrikwekkende viktimisering waaraan sy onderwerp, is, is ‘n voorbeeld hiervan.
“Dit is belangrik dat alle regdenkende mense in die land nou in eenheid saamstaan teen die aanslag aangesien die desperaatheid van die staatskapers wys hulle besef hul einde is naby. Die VF Plus sal Sanef daarom steun in sy aksie teen BLF,” sê adv. Alberts.
Video: “White people are going to die with you!”
August 14, 2017 Protea Media 0
July 29, 2017 Protea Media 0
Despite the fact that Bell Pottinger created derogatory and...
July 17, 2017 Protea Media Comments Off on VF Plus doen beroep op Kerke in stryd teen korrupsie!
Die Vryheidsfront Plus doen ‘n dringende beroep op kerke...
Gauteng National News